**masa tăcerii**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

salonul de gală cu largi draperii

mochetă turcească si scaune reci

la masa rotundă te-mbeți

si petreci

prin suflet îți urlă si lupi

si stafii

o umbră străveche alunecă-n jos

cuțitul privirii înfinge cu sete

e poate o stare

un gând furios

sau poate doar mintea

e-un rece perete

zidire de piatră, de stări, de abis

de care se poate

nicicând să nu treci

o lume de basme

ascunsă prin vis

iar tu la masa rotundă

petreci

un zâmbet apare si piere subit

lumina măsoară pustiul din tine

durerea tresaltă

când totu-i nimic

si urlă zadarnic sângele-n vine

străinul păseste prin vechi frământări

trezeste la viață carnea plăcerii

doar inima plânge

rănită de stări

o liniste crudă

la masa tăcerii